 Proza - : - Trebuie sa zbang tung bung de Somesan Sergiu : - Trebuie sa zbang tung bung de Somesan Sergiu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) > Fauritorul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14094928 index.html' > Vizionari: 863 > Trebuie sa zbang tung bung proza [ ] - - - - - - - - - - - - - - - - - - - - - - - - - de Somesan Sergiu [regius1000 ] 2016-07-26 | | Trebuie sa ZBANG TUNG BUNG Cum locuim chiar langa padure, mai precis cade padurea pe noi, cum constata cu invidie prietenii care ne vin in vizita, padurea isi trimite o multime de ambasadori in gradina noastra, spre incantarea fetitei mele de cinci ani. Veverite, arici, caprioare, ba si o vulpe isi faceau aparitia destul de des pana sub geamurile casei, profitand de faptul ca gardul spre padure era mai mult simbolic. Fiindca in afara unui terrier nu aveam alte animale pe langa casa, le acceptam cu placere, asa incat, la numai un an dupa ce ne-am mutat, s-au obisnuit cu noi suficient de mult incat sa ne lase sa le mangaiem, spre gelozia prost ascunsa a micului catel. Toate, mai putin vulpea, care refuza cu demnitate orice incercare de apropiere. De obicei, dupa ce o aduceam de la gradinita, fetita ratacea prin gradina pana se insera bine, urmata docil de micul terrier, care probabil ca nu pricepea de ce-si mai facea alti prieteni, din moment ce el era acolo, langa ea, gata oricand sa se joace impreuna. Uneori, atat eu, cat si sotia mea ne simteam oarecum vinovati pentru c-o abandonam cu orele prin gradina, desi in mod sigur ea nu se simtea deloc abandonata. Din cand in cand, ne mai intrerupeam din treaba si ne uitam pe geam cum se plimba urmata indeaproape de terrier: mica printesa, stapana pe un regat mirific de numai cateva sute de metri patrati si cu un catel fidel pe post de paj. Seara tarziu, dupa ce reuseam s-o ademenim in casa, mancam cu totii, apoi ii placea s-o iau pe genunchi, in fata calculatorului, si sa-i pun un cantec de leagan de pe YouTube. Nu alegeam in fiecare seara acelasi cantec si, tot cautand o melodie potrivita, o apuca somnul, asa ca o luam in brate si-o duceam in patutul ei. Fericita copilarie avea fetita mea, iar eu eram un parinte si mai fericit, scapat de chinul lecturarii povestilor de seara. YouTube sa traiasca! * Cum se inserase bine si fetita nu mai venea, am plecat in gradina s-o aduc, asa cum am mai facut si altadata. Am gasit-o stand aplecata langa o movila mai rasarita din spatele gradinii, careia eu ii spuneam tumul; imi promisesem sa fac pe arheologul in jurul ei, atunci cand timpul imi va permite, intr-un viitor nedefinit. Cand m-am apropiat, a ridicat chipul zambitor spre mine si mi-a spus surescitata: &#8212; Mi-am facut un nou prieten. si vorbeste cu mine! Dincolo de ea, in varful tumulului, era ceva ce mi s-a parut a fi un arici. Nu se arata deloc temator, statea cumva pe picioarele din spate, iar cu labutele din fata facea din cand in cand semne largi, ca si cum ar fi adunat ceva din aer. Bietele animale, mi-am spus eu. De la atata stres si poluare o iau si ele razna &#8212; si mi-am adus aminte de un clip vazut tot pe YouTube, cu un caine care-si musca piciorul din spate pentru ca i se parea ca vrea sa-i fure mancarea din castron. Am prins-o de mana si am tras-o spre casa. &#8212; Stai sa imi iau la revedere, a spus ea si s-a aplecat spre arici: La revedere, Zgumby! Prin pacla inserarii mi s-a parut ca micul animal isi lasa pentru o clipa misterioasa treaba si-i face semn cu labuta. Am scuturat din cap si mi-am propus sa nu mai ies din casa fara ochelari. Banuiam ca Zgumby era un fel de alint pentru Scumpy, dar nu i-am dat nici un fel de importanta &#8212; si rau am facut... in seara aceea, in loc sa privim pe YouTube clipuri de noapte buna, am vorbit de Zgumby, care se pare ca o impresionase pe fetita cu mult mai mult decat alti arici. &#8212; Este foarte puternic, mi-a spus fetita convinsa. i-am dus azi un copan de curcan, pentru ca aduce in fiecare dimineata soarele. Era destul de tarziu si-ar fi trebuit sa tac si s-o las in pace, dar eu sunt o fire carteziana si as fi vrut ca si pe ea s-o cresc la fel. Apoi, nu puteam uita ca Giordano Bruno a fost ars pe rug, iar Galileo Galilei a scapat ca prin urechile acului de aceeasi soarta numai pentru a demonstra ca Terra se invarte in jurul Soarelui si nu invers. iar acum, sa arunc 500 de ani de heliocentrism peste bord numai ca sa-i dau dreptate fetitei? Sau lui Zgumby, ma rog. Am incercat asadar sa-i explic, ba chiar sa-i caut tot pe YouTube un clip cu sistemul solar, in care se vedea clar cum Pamantul se invarte in jurul Soarelui, dar se vede treaba ca in mintea ei de copil de cinci ani tot Zgumby avea mai mare trecere. Concluzia a fost una simpla, si mi-a spus-o chiar inainte de a o urca in patut: &#8212; Lasa, nu te enerva. ii mai ducem maine un copan de curcan, pentru ca ii place foarte mult, si o sa ne explice el cum face. * A doua zi, cea mai mare grija a fetitei a fost sa-mi aduca aminte, pe drumul de intoarcere de la gradinita, sa intram la magazin ca sa-i cumparam lui Zgumby carne de curcan. Cum nevasta-mea isi adusese ceva de lucru de la serviciu, grija fetitei a ramas in seama mea, si cred ca de cel putin zece ori s-a dus pana la tumul sa verifice daca a venit Zgumby. i-am explicat de cateva ori ca aricii sunt animale nocturne si isi fac aparitia numai seara, tarziu, sau noaptea, dar a refuzat cu incapatanare sa admita ca Zgumby al ei ar putea fi arici. in sfarsit, dupa ora noua, ne-am indreptat din nou spre movilita, fetita aproape alergand, urmata de mine si de terrier. in mana duceam triumfator doua copane consistente de curcan, pentru ca nu vedeam cum as putea sa-i dau ariciului de mancare fara sa-i dau si cainelui. De data asta, ariciul sosise si privea undeva, fix, spre orizont. Fetita mea a facut oficiile de gazda si a impartit cu darnicie picioarele de curcan. in timp ce cainele il manca asa cum o facea el de obicei, ariciul se ridicase pe picioarele din spate si tinea delicat osul in labutele din fata, intorcandu-l pe toate partile, pana cand nu a mai ramas strop de carne pe el. Dupa ce a terminat de mancat, a inceput iarasi sa dea din labutele din fata, exact ca aseara. &#8212; Ei, acum ce face? am intrebat eu, dupa ce-am privit cateva minute lungi la miscarile lui care mi se pareau fara sens. Dupa o scurta tacere, in care mi s-a parut ca fetita mea asculta atent, s-a intors spre mine si mi-a spus incurcata: &#8212; Acum face zbang tung bung. Asa trebuie sa faca in fiecare noapte ca sa vina soarele dimineata. Aici, pe delusorul nostru, vin niste raze mici de soare pe care numai el le poate vedea si le aduna pe toate ca sa traga cu ele soarele, dimineata. Nu am mai spus nimic. Ce mai era de spus? Eram depasit numeric, asa ca am hotarat sa mai astept cu explicatiile rationale, ba, daca se poate, sa le aman pana cand fetita mea se va duce la scoala si va invata acolo tot ce trebuie. Despre stele, comete, planete si paralaxe. Paralaxa nu stiu prea bine ce inseamna, dar suna atat de doct incat dupa zeci de ani de cand am terminat scoala, uite ca mai tin minte cuvantul asta de la putinele ore de astronomie din clasa a noua. Am plecat eu, fetita si cainele spre casa. Dintre toti, numai terrierul parea multumit si se vede treaba ca ar fi vrut sa repetam excursia in fiecare seara. Fetita mea simtea in sufletul ei mic si nevinovat de copil ca nu ma convinsese, iar eu, in timp ce mergeam tacut in urma lor, urzeam in minte un plan diabolic. Am culcat fetita, mi-am anuntat consoarta ca am ceva treaba si, cu gandul la Maretul Plan ce-mi incoltise in minte, am pus la fiert doua picioare mari de curcan. Cele mai mari pe care le-am gasit in punga din frigider. Am asteptat sa se raceasca, apoi am coborat in beci, unde am cautat o cutie din carton, de marime potrivita si care se inchidea bine. Am inchis cainele in casa, sa nu ma incurce, si cu pasi de spargator profesionist m-am indreptat spre tumulul proprietate personala. Lighioana era tot acolo si batea mai departe matanii. Cu inima impietrita, i-am pus cutia din carton in cap si am dus-o in beci, intr-un colt ferit, apoi am pus in ea si copanele. Dupa ce m-am culcat, mi-am adus aminte ca aricii au nevoie de multa apa, asa ca am umplut o farfurie cu apa, am coborat iarasi in beci, am deschis cu grija cutia, sa nu scape lighioana, si am pus intr-un colt al acesteia vasul cu apa. Aricii, oricum, au de obicei o mutra mai smechera decat restul animalelor, dar asta al meu depasea de departe toate recordurile. Statea linistit intr-un colt al cutiei si rodea tacticos unul dintre picioarele de curcan pe care i le pusesem acolo. Cand m-a vazut, a pus domol osul deoparte, a baut pe indelete apa, apoi m-a privit cu mutra lui smechera si s-a ghemuit sa se culce. inainte de a inchide ochii, m-a mai privit o data malitios. i-am facut o gaura in plus in carton, sa aiba pe unde respira, si, dupa ce-am urcat scarile, m-am intors si am lasat lumina aprinsa, ca sa nu-i fie frica. Voiam sa demonstrez ceva, nu sa chinuiesc bietul animal. Planul meu era simplu si la mintea cocosului: dimineata, dupa ce avea sa rasara soarele, inainte de a duce fetita la gradinita, aveam sa cobor cu ea in beci si sa-i arat ca soarele rasarise chiar daca Zgumby al ei fusese inchis toata noaptea in beci. * Am adormit greu si abia spre dimineata. Am avut niste vise tulburi, in care un tribunal format din arici imbracati in sutane violete ma condamna la ardere pe rug, iar soneria ceasului a sunat chiar inainte de a se pune sentinta in aplicare. Am oprit soneria si m-am frecat la ochi, apoi am privit iarasi la ceasul de pe noptiera. Ora sapte dimineata, ca de obicei. Ceva insa nu era in regula, asa ca am privit si la ceasul de pe peretele dormitorului, care, la lumina lampii de veghe, imi arata aceeasi ora. Atunci, ce naiba nu era in regula? i-am dat un cot sotiei, care-a mormait somnoroasa: &#8212; De ce ma trezesti? Nu vezi ca afara-i noapte? M-a trecut un fior rece si m-am frecat iarasi la ochi, apoi m-am ridicat incet din pat, m-am dus la geam si am privit afara: era o noapte blanda si inalta de vara, cu stele stralucind nepasatoare... in fata mea era estul, dar nu se zarea nici o geana de lumina. Cuprins de presimtiri negre, am pornit televizorul, ca sa aflu stirile de dimineata. in locul stirilor, am vazut un studio plin de specialisti care discutau in contradictoriu, astfel ca nu se intelegea aproape nimic. La un moment dat, prezentatoarea le opri sonorul si concluziona: &#8212; Dupa cum puteti observa, daca aruncati o simpla privire afara, in aceasta dimineata soarele nu a rasarit nicaieri pe glob. Specialistii nu reusesc sa se puna de acord asupra fenomenului si nici sa localizeze astrul. Ni se mai spune ca un asemenea fenomen a mai fost o singura data mentionat in Biblie, dar nu i s-a dat importanta cuvenita pana acum. Vom reveni imediat ce vom avea informatii noi. Pana atunci, publicitate, spuse ea si pe ecran aparu un bucatar care taia cu viteza legumele, cu un supercutit ceramic. Dar eu stiam ca este nevoie de mai mult decat un cutit ceramic ca sa rasara soarele, asa ca am mai pus doua bucati de carne de curcan la fiert. Am dat din umeri cand sotia m-a intrebat pentru ce fierb carnea, in loc sa fac o cafea. Cand a coborat fetita si a vazut intunericul de la geam, a spus ingrijorata: &#8212; Sa stii ca s-a imbolnavit Zgumby si nu a putut sa zbang tung bung in noaptea asta. Sa mergem, te rog, la el, sa vedem ce are  Am pus bucatele de carne pe o farfurie, le-am acoperit cu un servet ca sa le feresc de privirea cainelui si, in loc sa pornim spre gradina, ne-am indreptat spre beci. in timp ce coboram scarile, fetita mea intai m-a privit nedumerita, apoi se pare ca in mintea ei s-a luminat ceva, pentru ca atunci cand am ajuns in fata cutiei din carton, a cazut in genunchi in fata acesteia si a lovit cu pumnii ei mici in cimentul rece al pardoselii, asemenea unei eroine in miniatura a teatrului antic: &#8212; Ce-ai facut, tata? Ce-ai putut face, tata? si sufletul meu s-a rupt in doua, iar ochii mi s-au umplut de lacrimi. Cu gesturi grijulii, a ridicat capacul si ariciul ne-a privit cu mutrita lui smechera, iar fetita mea a trecut brusc de la lacrimi la ras, asa cum numai copiii pot sa o faca. Dupa ce a terminat de ras, s-a intors spre mine: &#8212; A zis sa te intreb daca acum crezi... Am luat-o in brate si am strans-o, dand numai din cap: cred, cred, sigur ca cred si am simtit in sinea mea cum se rasuceste Nicolaus Copernic in mormant. Fetita mea a parut sa mai asculte ceva, apoi mi-a zis: &#8212; Zgumby a spus ca daca il ajuti sa zbang tung bung, poate ca reuseste sa aduca iar soarele. Nevasta-mea, asistenta tacuta si rabdatoare la toate dialogurile noastre, care pareau fara indoiala replici dintr-o piesa absurda, izbucni, pana la urma: &#8212; imi explica si mie cineva ce cimilituri vorbiti voi aici? &#8212; Nu, am spus eu si fetita noastra intr-un glas. &#8212; De ce? a intrebat ea furioasa. &#8212; Pentru ca acum avem alte urgente, dar iti promit ca dupa ce totul se rezolva, iti vom explica de-a fir a par. Am luat cu grija cutia si am dus-o pe movilita, unde ariciul &#8212; daca arici era, ca prea avea o mutra smechera &#8212; s-a asezat in varf si a inceput sa dea iar din labute. Din cand in cand, ii dadea ceva fetitei si ea imi trecea mie, dar eu nu aveam impresia ca as tine ceva cu adevarat in mana si un timp m-am simtit ca imparatul care umbla dezbracat printre supusi. Oricum, m-am bucurat ca vecinii mei erau toti in casa, la televizor, ascultand parerile specialistilor, pentru ca daca m-ar fi vazut vreunul cum tes spre cer o urzeala nevazuta, in mod sigur prestigiul meu ar fi avut serios de suferit. Dupa cateva ore de dat din maini spre rasarit, a inceput sa se vada o geana subtire de lumina. &#8212; Zgumby a zis ca atunci cand se iveste o bucatica mica din soare trebuie sa trageti tare amandoi odata, ca sa iasa deasupra! Am tras pana la urma soarele sus, apoi ne-am asezat si am mancat bucatile de curcan si am baut cafeaua adusa de nevasta-mea, dar tot nu i-am explicat nimic. Dupa cateva ore de zbang tung bung alaturi de Zgumby, nu prea mai ai chef de vorbit... | index 'pageview'); 